**Zmluva o dielo č. 017/1/2023/296**

uzatvorená podľa § 536 a nasl. zákona č. 513/1991 Zb. Obchodný zákonník v znení neskorších predpisov (ďalej len „Obchodný zákonník“) a

ustanovenia § 58 – 61 zákona č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov (ďalej len „zákon o verejnom obstarávaní“)

Článok I.

Zmluvné strany

1. **Objednávateľ**: **Fakultná nemocnica s poliklinikou Žilina**

Sídlo: Ul. Vojtecha Spanyola 43, 012 07 Žilina

IČO: 17335825

IČ DPH: SK2020699923

DIČ: 2020699923

Štatutárny zástupca: Mgr. Eduard Dorčík - riaditeľ

Bankové spojenie:

IBAN:

BIC:

Zriadený: zriaďovacou listinou Ministerstva zdravotníctva SR č. 3724/1991-A/XIV-1 zo dňa 09.12.1991 v znení jej zmien

Osoba oprávnená jednať vo veciach

* zmluvných: Mgr. Eduard Dorčík, tel.: 041/5110191, e-mail: sekretariat.r@fnspza.sk
* realizačných: Pavol Záň, tel. 041/5110820, e-mail: zan@fnspza.sk

(ďalej len "*Objednávateľ*")

1. **Zhotoviteľ:**

Sídlo:

IČO:

DIČ:

IČ DPH:

Zastúpený:

Zapísaný:

Osoba oprávnená jednať vo veciach

* zmluvných:.
* realizačných:

(ďalej len „*Zhotoviteľ*“)

Preambula

Podkladom konkrétnej zákazky zadávanej s použitím DNS s názvom: **Rekonštrukcia podláh – ambulantného centra pneumológie a ftizeológie** (ďalej ako „konkrétna zákazka“)je zákazka - dynamický nákupný systém uskutočnená podľa § 58 – 61 zákona č. 343/2015 Z. z. o verejnom obstarávaní a o zmene a doplnení niektorých zákonov s názvom - „Rekonštrukcia podláh v objekte FNsP Žilina“. Výsledkom konkrétnej zákazky je Zmluva o dielo s názvom:  **Rekonštrukcia podláh - ambulantného centra pneumológie a ftizeológie.**

**Článok II.**

**Predmet zmluvy**

* 1. Zhotoviteľ sa zaväzuje, že za podmienok dohodnutých v tejto Zmluve a na základe požiadaviek a pokynov Objednávateľa, vykoná pre Objednávateľa Dielo, ktoré je bližšie špecifikované v bode 2.2 tohto článku a Objednávateľ sa zaväzuje poskytnúť Zhotoviteľovi súčinnosť v súlade s touto zmluvou, riadne vykonané Dielo prevziať a po vykonaní Diela zaplatiť Zhotoviteľovi cenu za Dielo podľa tejto zmluvy, resp. po odovzdaní časti Diela zaplatiť Zhotoviteľovi sumu za príslušnú časť Diela.
	2. Zmluvné strany sa rozhodli uzatvoriť túto zmluvu, predmetom ktorej je vykonanie Diela **„Rekonštrukcia podláh - ambulantného centra pneumológie a ftizeológie“,** pri ktorom je Zhotoviteľ povinný postupovať v súlade s/so
* Návrhom na plnenie kritérií uvedenom v **Prílohe č. 1**, ktorá je neoddeliteľnou súčasťou tejto zmluvy;
* Výkazom výmer uvedenom v **Prílohe č. 2**, ktorého súčasťou je krycí list. Príloha č. 2 je neoddeliteľnou súčasťou tejto zmluvy;
* informáciami získanými obhliadkou lokality budúceho umiestnenia diela;
* podkladmi a požiadavkami poskytnutými Objednávateľom;

(ďalej len „*Predmet zmluvy*“ alebo aj „*Dielo*“).

* 1. Táto zmluva je uzatvorená ako výsledok verejného obstarávania, ktoré uskutočnil Objednávateľ ako verejný obstarávateľ: nadlimitná zákazka – dynamický nákupný systém uskutočnená podľa § 58 - 61 zákona č. 343/2015 Z. z. o verejnom obstarávaní a o zmene a doplnení niektorých zákonov.
	2. **Riadnym vykonaním Diela** sa rozumie úplné a riadne vykonanie všetkých stavebných prác súvisiacich s predmetom zmluvy, a to bez vád a nedorobkov, vrátane dodávok potrebných materiálov a zariadení nevyhnutných pre riadne dokončenie Diela tak, aby bolo Dielo prevádzkyschopné, ako aj vykonanie všetkých súvisiacich činností, a to aj v prípade, ak nie sú osobitne dohodnuté, avšak prináležia ku komplexnému zhotoveniu Diela, a to najmä:
1. zabezpečenie všetkých prác a dodávok súvisiacich s bezpečnostnými opatreniami na ochranu ľudí a majetku;
2. zabezpečenie bezpečnosti práce a ochrany životného prostredia;
3. zabezpečenie všetkých skúšok a revízií podľa právnych predpisov a technických noriem vzťahujúcich sa k dielu platných v čase zhotovenia a odovzdania diela, ktorými bude preukázané dosiahnutie predpísaných technických parametrov Diela podľa Príloh č. 1 a 2 tejto zmluvy.
	1. Dielo podľa tejto Zmluvy sa považuje **za riadne vykonané a odovzdané Objednávateľovi** okamihom písomného potvrdenia **Protokolu o odovzdaní a prevzatí Diela** (ďalej len „*Protokol“* alebo *„protokolárne prevzatie Diela“)* oprávnenými zástupcami obidvoch zmluvných strán. Protokol musí byť vyhotovený v dvoch rovnopisoch a podpísaný zo strany Objednávateľa osobou oprávnenou konať za Objednávateľa v realizačných veciach podľa bodu 2.7 tohto článku a zo strany Zhotoviteľa osobou oprávnenou konať za Zhotoviteľa v realizačných veciach. Práce na Diele je Zhotoviteľ povinný vykonať v termíne dohodnutom v čl. III, bod 3.1.2 tejto zmluvy.
	2. Objednávateľ ako verejný obstarávateľ si vyhradzuje právo na zmenu tejto zmluvy počas jej trvania v súlade s § 18 zákona o verejnom obstarávaní.
	3. Objednávateľ na základe tejto zmluvy poveruje pre styk so Zhotoviteľom vo veciach realizačných počas vykonávania Diela a pri jeho odovzdaní, vrátane práva dávať Zhotoviteľovi záväzné pokyny a práva podpisu v mene Objednávateľa na zmenových listoch, zamestnanca Objednávateľa uvedeného v čl. I tejto zmluvy (ďalej len „*oprávnený zástupca Objednávateľa*“). Oprávnený zástupca Objednávateľa bude počas realizácie stavebných prác na Diele k dispozícii Zhotoviteľovi v rámci pracovných dní v čase od 7.30 hod. do 16.00 hod.

Článok III.

Čas plnenia a miesto plnenia

* 1. Zhotoviteľ sa zaväzuje, že riadne vykoná Dielo v nasledovných termínoch:
		1. **prevzatie staveniska (stavebných priestorov): do 5 pracovných dní odo dňa doručenia písomnej výzvy Objednávateľa na prevzatie staveniska Zhotoviteľom** s tým, že zmluvné strany sa zaväzujú vykonať osobitný písomný zápis – **Protokol z odovzdania a prevzatia staveniska** **v dvoch rovnopisoch.** Porušenie povinnosti prevziať stavenisko Zhotoviteľom v zmysle predchádzajúcej vety sa považuje za **podstatné porušenie zmluvy** zo strany Zhotoviteľa a zakladá právo Objednávateľa odstúpiť od tejto zmluvy;
		2. vykonanie a odovzdanie Diela Objednávateľovi **najneskôr do doby uvedenej v Návrhu na plnenie kritérií,** ktorý tvorí Prílohu č. 1 tejto zmluvy**.**
	2. Ak Zhotoviteľ pripraví Dielo ako celok na odovzdanie Objednávateľovi pred dohodnutým termínom, Objednávateľ sa zaväzuje riadne vykonané Dielo prevziať aj v skoršom termíne.
	3. **Miestom vykonania Diela a odovzdania Diela** je areál Fakultnej nemocnice s poliklinikou Žilina, ul. Vojtecha Spanyola 43, 012 07 Žilina – objekt D prízemie – ambulantné centrum.

**Článok IV.**

**Cena za Dielo**

1. Cena za Dielo bližšie identifikované v čl. II tejto zmluvy pokrýva celý zmluvný záväzok a všetky náležitosti a veci nevyhnutné na riadne vykonanie a odovzdanie Diela, ktoré umožnia Objednávateľovi riadne nakladanie s odovzdaným Dielom. Predmet zmluvy je financovaný z vlastných zdrojov Objednávateľa.
2. Cena za Dielo je stanovená dohodou zmluvných strán v zmysle zákona NR SR č. 18/1996 Z. z. o cenách v znení neskorších predpisov a jeho vykonávacou vyhláškou MF SR č. 87/1996 Z. z. v znení neskorších predpisov. Takto dohodnutá cena je pre Zhotoviteľa a Objednávateľa záväzná a konečná, a nemožno ju bez súhlasu Objednávateľa zvýšiť alebo znížiť, pokiaľ nedôjde k zmene zmluvy v zmysle čl. II, bod 2.6 tejto zmluvy a bodom 4.8 tohto článku tejto zmluvy.
3. Cena za Dielo je určená na základe záväzných jednotkových cien uvedených v predloženej ponuke, a to ocenením výkazu výmer jednotlivých položiek pevnými jednotkovými cenami stavebných a montážnych prác. V cene za Dielo sú obsiahnuté aj náklady za materiál na vybudovanie Diela, na zriadenie staveniska, náklady na energie, náklady na likvidáciu a nakladanie s odpadom, všetky potrebné bezpečnostné opatrenia, zabezpečenie ochranných odevov a predmetov a dodržanie ostatných podmienok podľa tejto zmluvy za účelom vykonania Diela. *Cena bola stanovená na základe obhliadky miesta uskutočňovania stavebných prác.*
4. Cena diela je: **Cena bez DPH** **................... EUR**

**DPH 20 % ..................... EUR**

**Spolu s DPH ............................. EUR**

**(slovom: ............................................ bez DPH)**.

1. Zmluvné strany sa dohodli, že ak
	* 1. jedna zo zmluvných strán zistí v súvislosti s realizáciou Diela potrebu vykonania alebo nevykonania prác alebo dodávok, ktoré sú prácami alebo dodávkami zahrnutými v rozsahu plnenia Zhotoviteľa podľa tejto zmluvy (ďalej len „*naviacpráce*“ alebo „*menejpráce*“) a/alebo
		2. jedna zo zmluvných strán zistí v súvislosti s realizáciou Diela potrebu realizovať technické zmeny (ďalej len „*zmeny*“),

je táto zmluvná strana povinná na túto skutočnosť bez zbytočného odkladu upozorniť druhú zmluvnú stranu, a to vždy písomným oznámením, a/alebo v prípade potreby rýchlej reakcie druhej zmluvnej strany aj vo forme e-mailu na adresu uvedenú v záhlaví tejto zmluvy.

1. Akékoľvek naviacpráce, menejpráce alebo zmeny je možné akceptovať iba v prípade, ak tieto práce a položky boli v čase uzatvorenia zmluvy nepredvídateľné. Naviacpráce, menejpráce a zmeny musia byť pred ich vykonaním vopred odsúhlasené oprávnenými zástupcami obidvoch zmluvných strán v zmysle čl. II, bod 2.5 tejto zmluvy potvrdzujúcim súhlas s ich vykonaním a súčasne musia byť písomne odsúhlasené na očíslovanom **zmenovom liste**, ktorého vzor vypracuje a predloží Objednávateľ bezodkladne po nadobudnutí účinnosti tejto zmluvy.
2. Zmenovým listom je možné túto zmluvu **meniť a dopĺňať počas doby jej trvania iba v prípade, ak sa nezvyšuje cena za Dielo**, a to:
	* 1. o zmenu technického riešenia Diela;
		2. o zmenu rozsahu Diela rozšírením alebo zúžením o dohodnuté (naviac alebo menej) práce, alebo
		3. o zúženie rozsahu Diela o odpočty a súvisiacu zmenu ceny za Dielo.
3. V prípade, ak by sa vykonaním naviacprác alebo zmien zvýšila cena Diela, naviacpráce a/alebo zmeny budú odsúhlasované písomným dodatkom k zmluve za splnenia podmienok uvedených v § 18 zákona o verejnom obstarávaní.
4. Akúkoľvek požiadavku na **zmenu ceny za Dielo** je Zhotoviteľ povinný oznámiť Objednávateľovi písomne na adresu uvedenú v záhlaví zmluvy, bez zbytočného odkladu po tom, čo sa ukázalo, že prekročenie dohodnutej ceny je nevyhnutné z dôvodov, ktoré neboli predvídateľné v čase uzavretia zmluvy. Ak Zhotoviteľ požaduje zvýšenie ceny za Dielo určenej na základe rozpočtu o viac ako 10%, s ktorým Objednávateľ nebude súhlasiť, Objednávateľ má **právo** bez zbytočného odkladu po doručení písomného oznámenia Zhotoviteľa **od tejto zmluvy odstúpiť**, a to postupom ako pri podstatnom porušení zmluvných povinností podľa čl. XI, bod 11.3 tejto zmluvy.
5. Objednávateľ sa zaväzuje, že uskutoční zmenu zmluvy formou zmenových listov alebo uzatvorí so Zhotoviteľom dodatok k tejto zmluve podľa § 18 zákona o verejnom obstarávaní bezodkladne, najneskôr však do 30 dní odo dňa vyzvania Zhotoviteľom.
6. Pokiaľ Zhotoviteľ nesplní alebo poruší svoje povinnosti stanovené v bode 4.5 až 4.10 tohto článku zmluvy a súčasne vykoná naviacpráce, a/alebo menejpráce a/alebo zmeny bez súhlasu Objednávateľa vyžadovaného vo forme podľa tejto zmluvy, považujú sa naviacpráce a/alebo menejpráce a/alebo zmeny za súčasť pôvodného rozsahu plnenia Zhotoviteľa.
7. Zhotoviteľ sa zaväzuje, že neprijme vyhlásenie tretej strany v zmysle § 303 a nasl. Obchodného zákonníka ako ručiteľa záväzku vzniknutého na základe tejto zmluvy, a teda sa v zmysle § 306 Obchodného zákonníka nebude domáhať splnenia záväzku vzniknutého na základe tejto zmluvy od ručiteľa. Zhotoviteľ berie na vedomie a výslovne súhlasí, že v prípade porušenia takéhoto zákazu je Objednávateľ oprávnený uložiť Zhotoviteľovi zmluvnú pokutu vo výške 2 % z celkovej hodnoty predmetu zmluvy (pohľadávky Zhotoviteľa Diela podľa tejto zmluvy).
8. Zhotoviteľ sa zaväzuje, že nepostúpi svoju pohľadávku podľa § 524 a nasl. zákona č. 40/1964 Zb. Občiansky zákonník v znení neskorších predpisov bez predchádzajúceho súhlasu Objednávateľa. Právny úkon, ktorým budú postúpené pohľadávky Zhotoviteľa v rozpore s dohodou s Objednávateľom podľa predchádzajúcej vety tohto bodu tohto článku, bude podľa § 39 Občianskeho zákonníka neplatný. Súhlas Objednávateľa je zároveň platný len za podmienky, že bol na takýto úkon udelený predchádzajúci písomný súhlas Ministerstva zdravotníctva SR. Súhlas Objednávateľa s postúpením pohľadávok Zhotoviteľa podľa predchádzajúcej vety nie je potrebný:
* pri postúpení pohľadávok veriteľov akciových spoločností, ktorých 100%-ným akcionárom je Ministerstvo zdravotníctva SR v lehote splatnosti a 60 dní po lehote ich splatnosti;
* pri postúpení pohľadávok veriteľov dlžníka financovaných z kapitálových prostriedkov Ministerstva zdravotníctva SR alebo eurofondov.

**Článok V.**

**Platobné podmienky a fakturácia**

1. Objednávateľ neposkytne Zhotoviteľovi žiaden preddavok ani zálohu na predmet zmluvy podľa tejto zmluvy.
2. Zhotoviteľ sa zaväzuje fakturovať cenu za Dielo **až po vykonaní a riadnom odovzdaní a prevzatí Diela ako celku** alebo na základe **čiastkových faktúr** vystavených podľa bodu 5.3 tohto článku tejto zmluvy po vykonaní a riadnom odovzdaní jednotlivých oddelení Objednávateľa.Právo Zhotoviteľa čiastkovo fakturovať vzniká najskôr po vykonaní a riadnom odovzdaní jednotlivých oddelení Objednávateľa. Faktúru spolu s prílohami doručí Zhotoviteľ Objednávateľovi v 5 (piatich*)* originálnych vyhotoveniach. Zhotoviteľ vystaví faktúru spolu s prílohami, najneskôr do piateho pracovného dňa mesiaca nasledujúceho po mesiaci, v ktorom bolo Dielo, resp. jeho časť vykonané.
3. Zhotoviteľ bude fakturovať len **skutočne vykonané práce a dodávky**, ktoré musí vyúčtovať overiteľným spôsobom. Faktúra musí obsahovať náležitosti vyžadované všeobecne záväznými právnymi predpismi. Faktúra musí tiež obsahovať pečiatku a podpis štatutára Zhotoviteľa a neoddeliteľnou prílohou každej čiastkovej faktúry musí byť súpis skutočne vykonaných prác a dodávok (ďalej len „**súpis prác**“) vystavený Zhotoviteľom a **podpísaný oprávnenými zástupcami obidvoch zmluvných strán v zmysle čl. II, bod 2.7 tejto zmluvy, krycí list čerpania rozpočtu a tzv. zisťovací protokol o vykonaných stavebných prácach.** Zmeny a doplnky zmluvy je potrebné vo faktúre zvýrazniť a na požiadanie uviesť oddelene. V prípade, že faktúra nebude obsahovať zákonom požadované náležitosti, Objednávateľ je oprávnený vrátiť ju Zhotoviteľovi na doplnenie. V takom prípade sa preruší plynutie lehoty splatnosti a dňom doručenia opravenej faktúry začne Objednávateľovi plynúť nová lehota splatnosti faktúry. V prípade, že Objednávateľ nevráti faktúru Zhotoviteľovi na doplnenie do 5 kalendárnych dní odo dňa obdržania, považuje sa faktúra za prevzatú bez pripomienok.
4. S výnimkou návrhu súpisu prác predkladaného v súvislosti s vystavením konečnej faktúry, sa Zhotoviteľ zaväzuje predložiť súpis prác, ktorý tvorí neoddeliteľnú prílohu každej čiastkovej faktúry podľa bodu 5.3 tohto článku, vopred na schválenie Objednávateľovi, a to najneskôr do 5 pracovných dní po skončení kalendárneho mesiaca. Súpis prác je povinný Zhotoviteľ predložiť v dvoch písomných vyhotoveniach a v elektronickej podobe; Zhotoviteľ zodpovedá za súlad písomného vyhotovenia a elektronickej podoby súpisu prác, pričom súpis prác v elektronickej podobe musí byť vo formáte podporovanom programom Microsoft Excel. Objednávateľ sa zaväzuje predložený súpis prác schváliť najneskôr do 7 pracovných dní po jeho doručení, ak predložený súpis prác bude bez chýb a bude zodpovedať reálnemu stavu vykonaných stavebných prác. Zhotoviteľ je oprávnený vystaviť čiastkovú faktúru až po schválení súpisu prác Objednávateľom. Schválenie súpisu prác neznamená prevzatie príslušných prác, výkonov a dodávok. Ak má predložený súpis prác chyby alebo rozpory či iné nejasností, Objednávateľ ho po prekontrolovaní obratom vráti Zhotoviteľovi na prepracovanie s presným definovaním jeho chýb a nedostatkov (pripomienok). V prípade, ak Zhotoviteľ odmietne vznesené pripomienky Objednávateľa akceptovať, Objednávateľ sa zaväzuje do 3 pracovných dní zvolať pracovné rokovanie, na ktorom oprávnení zástupcovia zmluvných strán v zmysle čl. II, bod 2.7 tejto zmluvy budú hľadať riešenia vzniknutých rozporov a/alebo nejasností. Ak sa na uvedenom pracovnom rokovaní nedosiahne konsenzus, zmluvné strany sa zaväzujú bezodkladne zvolať rokovanie za účasti štatutárnych zástupcov zmluvných strán s cieľom odstránenia vzniknutých rozporov.
5. Platba sa bude realizovať bezhotovostným platobným stykom v eurách, bankovým prevodom na účet Zhotoviteľa, na základe Zhotoviteľom predloženej faktúry v dvoch vyhotoveniach, ktorá musí obsahovať všetky požadované náležitosti daňového dokladu podľa platného právneho poriadku SR a všetky údaje požadované VO. V prípade, že faktúra nebude obsahovať požadované náležitosti, Objednávateľ je oprávnený vrátiť ju Zhotoviteľovi na doplnenie. V takom prípade sa preruší plynutie lehoty splatnosti a nová lehota splatnosti začne plynúť doručením opravenej faktúry Objednávateľovi. V prípade, že Objednávateľ nevráti faktúru Zhotoviteľovi na doplnenie do 5 dní odo dňa jej obdržania, považuje sa faktúra za prevzatú bez pripomienok. Lehota splatnosti faktúry je dohodou zmluvných strán stanovená na **60 dní od doručenia faktúry Objednávateľovi**. Za deň úhrady faktúry sa považuje deň odpísania dlžnej čiastky z účtu Objednávateľa. Faktúra musí obsahovať všetky náležitosti vyžadované všeobecne záväznými právnymi predpismi, najmä § 74 zákona č. 222/2004 Z. z. o dani z pridanej hodnoty v znení neskorších predpisov. Povinnou prílohou faktúry bude preberací protokol podpísaný oboma zmluvnými stranami v súlade s čl. II bod 2.5 tejto zmluvy. Zaplatenie čiastkovej faktúry sa nepovažuje za prevzatie Diela, resp. akejkoľvek jeho časti Objednávateľom.
6. Cena za dielo je stanovená ako cena pevná a úplná zahŕňajúca všetky náklady Zhotoviteľa súvisiace s realizáciou predmetu zmluvy.
7. Zmena ceny za realizáciu predmetu zmluvy je možná iba po dohode zmluvných strán na základe písomného dodatku k tejto zmluve.
8. Konečná faktúra, ktorú Zhotoviteľ vystaví po tom, čo Dielo vykoná, musí obsahovať okrem iného aj sumarizáciu čiastkových platieb uplatnených pred jej vystavením, a to bez ohľadu na ich splatnosť v čase vystavenia konečnej faktúry. Vystavenie konečnej faktúry nemá vplyv na trvanie a/alebo splatnosť čiastkových platieb. Prílohou konečnej faktúry musí byť, pokiaľ z tejto zmluvy nevyplýva niečo iné, aj kópia Protokolu o odovzdaní a prevzatí Diela.

**Článok VI.**

**Podmienky vykonania Diela,**

**práva a povinnosti zmluvných strán**

* 1. Zmluvné strany sa zaväzujú, že si budú poskytovať potrebnú súčinnosť pri plnení záväzkov vyplývajúcich z tejto zmluvy a navzájom si budú oznamovať všetky okolnosti a informácie, ktoré majú alebo môžu mať vplyv na plnenie predmetu tejto zmluvy, najmä vzhľadom na ich možný vplyv na výšku ceny za Dielo.
	2. Zhotoviteľ sa zaväzuje, že bude s Objednávateľom po uzatvorení tejto zmluvy bez zbytočného odkladu rokovať o všetkých otázkach, ktoré by mohli negatívne ovplyvniť proces vykonania Diela podľa tejto zmluvy a bude mu oznamovať všetky okolnosti, ktoré by mohli ohroziť dohodnutý termín pre odovzdanie Diela v zmysle tejto zmluvy.
	3. **Zhotoviteľ sa zaväzuje zhotoviť Dielo vo vlastnom mene, na vlastnú zodpovednosť, na svoje náklady a na svoje nebezpečenstvo v dojednanom čase**. Zhotoviteľ sa zaväzuje, že dodá a vykoná Dielo v požadovaných kvalitatívnych ukazovateľoch, v rozsahu a za podmienok
1. dojednaných v tejto zmluve;
2. pri dodržaní predpísaných alebo schválených technologických postupov, platných STN, všeobecne záväzných platných právnych, prevádzkových, požiarnych a bezpečnostných predpisov;
3. podľa pokynov Objednávateľa, pokiaľ tieto nebudú v rozpore s normami uvedenými v písm. b) tohto bodu. Zhotoviteľ je povinný pri výkone svojej činnosti včas písomne upozorniť Objednávateľa na zjavnú nevhodnosť jeho pokynov, ktorých následkom môže vzniknúť škoda alebo nesúlad so všeobecne záväznými právnymi predpismi.
	1. Zmluvné strany sa výslovne dohodli, že vlastnícke právo k zhotovovanému Dielu od počiatku prináleží Objednávateľovi. Vlastnícke právo k jednotlivým materiálom, komponentom, výrobkom a iným častiam Diela použitým Zhotoviteľom pri zhotovovaní Diela nadobúda Objednávateľ okamihom ich zabudovania do Diela. Zhotoviteľ znáša nebezpečenstvo škody na zhotovovanom Diele. Nebezpečenstvo škody na Diele prechádza na Objednávateľa odovzdaním a prevzatím Diela ako celku na základe Protokolu.
	2. Odovzdanie a prevzatie staveniska za účelom vykonania Diela bude uskutočnené na základe **Protokolu o odovzdaní a prevzatí staveniska,** a to v súlade s čl. III, bod 3.1.1 tejto zmluvy. Od okamihu podpisu tohto protokolu zodpovedá za stavenisko Zhotoviteľ. Zhotoviteľ je povinný zabezpečiť stavenisko tak, aby počas výkonu stavebných prác na Diele a tiež v období pracovného voľna nedošlo na stavbe k poškodeniu zhotovovaného Diela, majetku a zdravia zamestnancov Objednávateľa a/alebo tretích osôb.
	3. Objednávateľ sa zaväzuje odovzdať Zhotoviteľovi stavenisko za účelom zhotovenia Diela v stave spôsobilom na začatie vykonávania Diela a zároveň odovzdať Zhotoviteľovi všetky doklady, písomnosti, dokumentácie, povolenia, t. j. všetky doklady nevyhnutné pre splnenie záväzku Zhotoviteľa podľa tejto zmluvy, ktoré zo svojej podstaty vyplývajú ako povinnosť Objednávateľa. V prípade, že Objednávateľ neodovzdá ku dňu odovzdania staveniska Zhotoviteľovi všetky doklady, Zhotoviteľ nie je povinný stavenisko prevziať. V prípade neposkytnutia súčinnosti Objednávateľom sa dohodnutý termín na prevzatie staveniska predlžuje o dobu, ktorá zodpovedá dĺžke neposkytnutia súčinnosti. Porušenie povinností Objednávateľa podľa tohto bodu sa považuje za **podstatné porušenie zmluvy** zo strany Objednávateľa a zakladá právo Zhotoviteľa odstúpiť od tejto zmluvy.
	4. Všetky poplatky spojené s odberom energií (voda, elektrina a iné média), ktoré budú nevyhnutné za účelom zhotovenia Diela, hradí Zhotoviteľ.
	5. Súčasne Zhotoviteľ prehlasuje, že je odborne a technicky spôsobilý na vykonávanie diela spolu aj so svojimi zamestnancami pracujúcimi na predmete zmluvy.
	6. Dielo musí byť vykonané na vysokej kvalitatívnej úrovni stavebných a elektroinštalačných prác, odborne spôsobilými osobami, pri dodržaní parametrov zadania, platných STN noriem, technologických postupov, všeobecne záväzných technických požiadaviek na stavebné práce, platných právnych, prevádzkových a bezpečnostných predpisov. Zhotoviteľ pri plnení diela sa zaväzuje použiť materiály a technológie v súlade platných predpisov SR a EÚ. Všetky materiály a technológie použité v procese musia byť platné certifikované, resp. musia byť v súlade so zákonom č. 56/2018 Z. z. o posudzovaní zhody výrobku, sprístupňovaní určeného výrobku na trhu a o zmene a doplnení niektorých zákonov v znení neskorších predpisov. Zhotoviteľ nesie plnú zodpovednosť za materiál a zaradenie nachádzajúce sa na pracovisku.
	7. Objednávateľ prostredníctvom oprávneného zástupcu Objednávateľa vplýva na odstránenie nedostatkov, ktoré na stavbe zistil. Sleduje, či pri realizácii nie je ohrozená bezpečnosť a ochrana zdravia pri práci, či nedochádza k ohrozeniu alebo poškodeniu životného prostredia.
	8. Práce, ktoré vykazujú už v priebehu realizácie nedostatky alebo sú v rozpore s STN, musí Zhotoviteľ na vlastné náklady nahradiť bezchybnými prácami.
	9. Zhotoviteľ berie na vedomie, že Dielo bude vykonávané za plnej prevádzky areálu FNsP Žilina a iných dielom dotknutých objektov i subjektov. Zhotoviteľ sa zaväzuje realizovať predmet zmluvy tak, aby v čo možno najmenšej miere zasahoval do práv a záujmov Objednávateľa a tretích subjektov. Zhotoviteľ je povinný prispôsobiť sa prevádzkovým podmienkam Objednávateľa, t. j. zdravotníckemu zariadeniu s nepretržitou prevádzkou. Zhotoviteľ počas uskutočňovania prác nesmie svojou činnosťou bezdôvodne obmedziť plynulosť prevádzky Objednávateľa alebo iných subjektov nachádzajúcich sa v areáli Objednávateľa. Dôvod, rozsah a predpokladanú alebo skutočnú dobu obmedzenia plynulosti prevádzky je Zhotoviteľ povinný prerokovať s Objednávateľom vopred.
	10. Zhotoviteľ sa zaväzuje, že sa jeho pracovníci alebo iné osoby spolupodieľajúce sa na vykonávaní Diela s jeho vedomím nebudú pohybovať, resp. zdržiavať na stavenisku, resp. mimo staveniska, z dôvodov, ktoré nijako nesúvisia s vykonávaním Diela, bez vedomia a súhlasu Objednávateľa. Objednávateľ nezodpovedá za škody spôsobené Zhotoviteľovi a/alebo jeho pracovníkom, ak sa tieto osoby neoprávnene zdržiavajú mimo určených priestorov.
	11. Zhotoviteľ zodpovedá za škodu spôsobenú prevádzkovou činnosťou Zhotoviteľa počas realizácie stavebných prác na majetku Objednávateľa a tretích osôb, ako aj na zdraví a živote týchto osôb. Vzniknutú škodu odstráni a/alebo uhradí na vlastné náklady. Bez odstránenia a/alebo úhrady takto vzniknutých škôd Objednávateľ neuhradí cenu za dielo Zhotoviteľovi a Objednávateľ sa tak nedo stane do omeškania. Prípadné časové lehoty na odstránenie takýchto škôd sa dohodnú najneskôr v procese odovzdávania a preberania Diela.
	12. Objednávateľ je oprávnený prostredníctvom oprávneného zástupcu Objednávateľa kontrolovať plnenie tejto zmluvy, ktoré zahŕňa i právo na prehliadku zhotovovaného Diela. Ak Objednávateľ zistí, že Zhotoviteľ plní predmet zmluvy v rozpore so svojimi povinnosťami, je Objednávateľ oprávnený požadovať, aby Zhotoviteľ odstránil chyby vzniknuté zlým plnením a plnil predmet zmluvy riadnym spôsobom. Ak Zhotoviteľ tak nevykoná ani v primeranej lehote mu k tomu poskytnutej, bude takýto postup považovaný **za podstatné porušenie zmluvy** a Objednávateľ je z tohto dôvodu oprávnený odstúpiť od zmluvy.
	13. Zhotoviteľ zodpovedá za ochranu životného prostredia i okolitých priestorov a za dodržiavanie nočného pokoja. Zhotoviteľ zodpovedá za čistotu a poriadok na pracovisku pri realizácii predmetu diela a v súlade so zákonom č. 79/2015 Z. z. o odpadoch a o zmene a doplnení niektorých zákonov v platnom znení na vlastné náklady odstráni odpady, ktoré sú výsledkom jeho činnosti. Zhotoviteľ je povinný vykonať dôsledné denné upratovanie pracoviska po ukončení prác, dopravu a odvoz stavebného odpadu na skládku v súlade s platnými právnymi predpismi. Po ukončení prác (vykonaní Diela) je Zhotoviteľ povinný najneskôr do 10 kalendárnych dní po protokolárnom prevzatí Diela stavenisko úplne vypratať, upraviť terén staveniska, odstrániť zvyšný materiál a pod. Zmluvné strany sa výslovne dohodli, že v prípade nesplnenia týchto požiadaviek môže objednávateľ zabezpečiť poriadok na náklady Zhotoviteľa.
	14. Náklady s odpadmi vrátane dokladovania o naložení s odpadom je Zhotoviteľ povinný realizovať v zmysle príslušných právnych predpisov upravujúcich nakladanie s odpadmi. Náklady na odvoz a likvidáciu stavebného odpadu a poplatok za uloženie odpadu musia byť Zhotoviteľom zohľadnené v cenovej ponuke. Zmluvné strany sa výslovne dohodli, že v prípade, že zo strany správneho orgánu dôjde k udeleniu pokuty alebo inej sankcie Objednávateľovi z dôvodu pochybenia na strane Zhotoviteľa v tejto veci, sankciu znáša a uhradí v určenej lehote Zhotoviteľ.
	15. Zhotoviteľ preberá v plnom rozsahu zodpovednosť za vlastné riadenie postupu prác, za bezpečnosť a ochranu zdravia vlastných pracovníkov a ostatných ním pozvaných osôb na stavbu, počas celého jej priebehu, ako i za sledovanie a dodržiavanie predpisov bezpečnosti práce a ochrany zdravia pri práci, ako aj platných požiarnych predpisov. Zhotoviteľ je povinný zabezpečiť vybavenie protokolárne prevzatých stavenísk od Objednávateľa bezpečnostným značením v zmysle nariadenia vlády SR č. 387/2006 Z. z. o požiadavkách na bezpečnostné a zdravotné označenie pri práci, nariadenia vlády SR č. 392/2006 Z. z. o minimálnych bezpečnostných a zdravotných požiadavkách pri používaní pracovných prostriedkov a nariadenia vlády č. 396/2006 Z. z. o minimálnych bezpečnostných a zdravotných požiadavkách na stavenisko. Zhotoviteľ je povinný dodržiavať všetky predpisy, normy, vyhlášky a zákony týkajúce sa BOZP.
	16. Zhotoviteľ vyhlasuje, že ak mu zákon  č. 315/2016 Z. z. o registri partnerov verejného sektora a o zmene a doplnení niektorých zákonov (ďalej len „ZoRPVS“) ukladá povinnosť byť zapísaný v registri partnerov verejného sektora (ďalej len „register“) ako partner verejného sektora, spĺňa túto zákonnú povinnosť.

**Článok VII.**

**Odovzdanie a prevzatie Diela**

* 1. Predmet zmluvy bude považovaný za splnený po jeho riadnom vykonaní t. j. po riadnom ukončení, odovzdaní a prevzatí diela Objednávateľom v dohodnutom termíne v zmysle čl. III, bod 3.1.2 tejto zmluvy, a to na základe písomného potvrdenia Protokolu **v dvoch rovnopisoch** oprávnenými zástupcami oboch zmluvných strán podľa čl. II, bod 2.5 tejto zmluvy, súčasne s dodaním nasledujúcej dokumentácie **v štyroch vyhotoveniach:**
		1. ***Certifikáty, atesty, vyhlásenia o zhode použitých materiálov***
		2. ***Ostatné doklady súvisiace s predmetom zákazky***
		3. ***Doklad o uložení na skládku (likvidácia stavebného odpadu) – v prípade potreby.***
	2. Podmienkou odovzdania a prevzatia Diela je úspešné vykonanie všetkých skúšok a meraní, ktoré vyžadujú všeobecne záväzné právne predpisy a technické normy pre užívanie Diela a/alebo jeho uvedenie do prevádzky v súlade minimálne s čl. VI bod 6.9 a bod 6.18 tejto zmluvy. Všetky doklady potvrdzujúce kvalitu a technické parametre Diela a iné doklady vyžadované všeobecne záväznými právnymi predpismi je Zhotoviteľ povinný odovzdať Objednávateľovi pri odovzdávacom a preberacom konaní.
	3. Zhotoviteľ sa zaväzuje najmenej **5 pracovných dní pred odovzdaním Diela, resp. jeho časti vyzvať Objednávateľa na jeho prevzatie** prostredníctvom e-mailu Objednávateľa uvedeného v záhlaví tejto zmluvy.
	4. V prípade, ak budú pri odovzdávacom a preberacom konaní zistené také zjavné vady a nedorobky, ktoré sami o sebe alebo spolu **bránia riadnemu a bezpečnému užívaniu** **Diela** na účel, ktorému má slúžiť, a/alebo v prípade, ak nebudú splnené podmienky alebo doložené doklady vyplývajúce z bodu 7.2 tohto článku, **Objednávateľ Dielo neprevezme**. V prípade, že Objednávateľ odmietne prevziať dielo z dôvodu uvedeného v predchádzajúcej vete tohto bodu, je Objednávateľ povinný poskytnúť Zhotoviteľovi **primeranú lehotu nie kratšiu ako 20 kalendárnych dní na vykonanie nápravy**.
	5. V prípade, ak budú pri odovzdávacom a preberacom konaní zistené také zjavné vady a nedorobky, ktoré sami o sebe ani spolu **nebránia riadnemu a bezpečnému užívaniu Diela** na účel, ktorému má slúžiť, **Objednávateľ Dielo prevezme s podmienkou**, že takéto vady a nedorobky budú Zhotoviteľom v celom rozsahu odstránené **do termínu dohodnutom v Protokole, najneskôr do 14 kalendárnych dní.**
	6. Nesplnenie povinností Zhotoviteľa odstrániť vady a nedorobky podľa bodov 7.4 a 7.5 tohto článku sa považuje za **podstatné porušenie zmluvy** zo strany Zhotoviteľa a zakladá právo Objednávateľa odstúpiť od zmluvy.

**Článok VIII.**

**Záručná doba a zodpovednosť za vady**

* 1. **Vadou** sa rozumie odchýlka v kvalite, rozsahu a parametroch Diela stanovených technickým opisom zákazky a všeobecne záväznými technickými normami a predpismi.
	2. **Nedorobkom** sa rozumie nedokončená práca oproti dohodnutému rozsahu prác.
	3. **Zjavné vady** sú vady, ktoré Objednávateľ zistil resp. mohol zistiť odbornou prehliadkou pri preberaní Diela. Tieto vady musia byť reklamované zapísaním v Protokole s uvedením záväzných termínov ich odstránenia.
	4. **Skryté vady** sú vady, ktoré Objednávateľ nemohol zistiť pri prevzatí Diela a vyskytnú sa v záručnej dobe. Tieto vady je Objednávateľ povinný reklamovať u Zhotoviteľa písomnou formou.
	5. Zmluvné strany sa dohodli na **záručnej dobe 24 mesiacov na zhotovené Dielo a na záručnej dobe 24 mesiacov na použitý materiál a výrobky**. Záručná doba začína plynúť odo dňa písomného protokolárneho prevzatia diela Objednávateľom podľa čl. II bod 2.5 tejto zmluvy, resp. jednotlivých jeho častí.
	6. Zhotoviteľ zodpovedá za to, že Dielo je zhotovené podľa podmienok dohodnutých v tejto zmluve, zodpovedá technickým predpisom a normám (napr. § 47 a nasl. stavebného zákona) a že v okamihu prevzatia Diela a počas záručnej doby bude mať Dielo zmluvne dohodnuté vlastnosti a bude spôsobilé k riadnemu užívaniu. Zhotoviteľ zodpovedá za vady, ktoré má odovzdané Dielo v okamihu, keď prechádza nebezpečenstvo škody na Diele na Objednávateľa a za vady Diela, ktoré sa vyskytnú po prevzatí Diela v záručnej dobe.
	7. Zhotoviteľ nezodpovedá za vady spôsobené chybným zaobchádzaním s Dielom po jeho prevzatí.
	8. Zmluvné strany sa dohodli, že v prípade výskytu vady Diela počas záručnej doby má Objednávateľ právo požadovať a Zhotoviteľ povinnosť odstrániť vady bezplatne.
	9. Objednávateľ sa zaväzuje, že prípadnú reklamáciu vady Diela **uplatní bezodkladne po jej zistení** prostredníctvom e-mailu Zhotoviteľa uvedeného v záhlaví tejto zmluvy a následne písomnou formou do rúk oprávneného zástupcu Zhotoviteľa podľa čl. I. tejto zmluvy.
	10. Zhotoviteľ sa zaväzuje, že v prípade, ak sa jedná o **vadu diela, ktorá neumožňuje riadne užívanie diela (tzv. havarijný stav Diela),** zabezpečí nástup na odstránenie vady Diela do 2 pracovných dní od nahlásenia vady v rámci záručnej doby; v prípade **ostatných vád** na Diele zabezpečí nástup na odstránenie vady Diela do 10 pracovných dní od nahlásenia vady v rámci záručnej doby.
	11. Zhotoviteľ sa zaväzuje, že oprávnenú reklamáciu vád Diela vybaví bezodkladne po nástupe Zhotoviteľa na odstránenie vady Diela v zmysle bodu 8.10 tohto článku odstránením vady opravou, príp. výmenou vadného materiálu, a to **v dohodnutom termíne, najneskôr do 10 dní**. **Havarijné stavy** je Zhotoviteľ povinný odstrániť **bezodkladne, najneskôr do 5 dní** po nástupe Zhotoviteľa na odstránenie vady Diela v zmysle bodu 8.10 tohto článku.
	12. V prípade, že Zhotoviteľ oznámené (reklamované) vady neodstráni v dohodnutej lehote, má Objednávateľ právo po predchádzajúcom písomnom upozornení dať vady Diela odstrániť tretej osobe na náklady Zhotoviteľa.
	13. Záručná doba sa predlžuje o čas, ktorý plynie odo dňa nahlásenia vady Zhotoviteľovi až do dňa úplného odstránenia vady, t. j. záručná doba neplynie po dobu reklamačného konania podľa tohto článku zmluvy, počas ktorého Objednávateľ nemôže dielo užívať riadne pre jeho vady, za ktoré zodpovedá Zhotoviteľ.

**Článok IX.**

**Zodpovednosť za škodu**

* 1. Každá zmluvná strana zodpovedá za škodu spôsobenú druhej zmluvnej strane v súvislosti s plnením tejto zmluvy. Vzniknutá škoda bude poškodenej zmluvnej strane uhradená za predpokladu riadneho preukázania jej vzniku, výšky, porušenia zmluvnej povinnosti a príčinnej súvislosti medzi týmto porušením a vznikom škody, ak navrátenie veci do pôvodného stavu nie je možné.
	2. Žiadna zmluvná strana nebude zodpovedať druhej zmluvnej strane za nesplnenie alebo omeškanie s plnením svojho zmluvného záväzku, ak takéto neplnenie alebo omeškanie bude spôsobené v dôsledku neposkytnutia súčinnosti alebo oneskoreného poskytnutia súčinnosti druhou zmluvnou stranou.
	3. Žiadna zmluvná strana nebude zodpovedať druhej zmluvnej strane za nesplnenie alebo omeškanie s plnením svojho zmluvného záväzku, ak takéto neplnenie bude vychádzať z okolností vylučujúcich zodpovednosť; uvedené sa vzťahuje aj na zmluvné pokuty, ktoré v prípade okolností vylučujúcich zodpovednosť nebudú žiadnou zo zmluvných strán uplatňované. Ustanovenie prvej vety tohto bodu sa uplatní za predpokladu, že druhá zmluvná strana bola písomné oboznámená o okolnostiach vylučujúcich zodpovednosť a predpokladanej dobe ich trvania postihnutou zmluvnou stranou, ako náhle sa o nich táto dozvedela.
	4. Na účely tejto zmluvy sa za okolnosti vylučujúce zodpovednosť považujú okolnosti nezávislé od vôle zmluvných strán, ktoré jej bránia v riadnom splnení ich povinností ako sú napr. štrajk, epidémia, požiar, prírodná katastrofa, mobilizácia, vojna, povstanie, zabavenie alebo embargo produktov objektívne potrebných na plnenie predmetu zmluvy. Okolnosti vylučujúce zodpovednosť vymedzuje aj § 374 Obchodného zákonníka.
	5. Účinky vylučujúce zodpovednosť sú obmedzené na dobu, pokiaľ trvá prekážka, s ktorou sú účinky spojené. Zodpovednosť nevylučuje prekážka, ktorá vznikla až v čase, keď povinná osoba bola v omeškaní s plnením svojej povinnosti alebo ktorá vznikla z jej hospodárskych pomerov.
	6. V prípade, ak nastanú okolnosti vylučujúce zodpovednosť, je zmluvná strana, ktorej sa táto prekážka týka, povinná bezodkladne informovať druhú zmluvnú stranu o povahe, začiatku a predpokladanom konci tejto okolnosti, ktorá jej bráni v plnení povinnosti podľa tejto zmluvy.
	7. Zhotoviteľ sa zaväzuje vykonať s prihliadnutím na okolnosti prípadu všetky opatrenia, potrebné na odvrátenie škody alebo na jej zmiernenie.
	8. Zhotoviteľ preberá zodpovednosť za všetky škody spôsobené Objednávateľovi porušením povinnosti podľa ustanovení tejto zmluvy alebo platných právnych predpisov. Zmluvné strany sa dohodli, že Zhotoviteľ zodpovedá za škodu spôsobenú Objednávateľovi pri zhotovovaní diela porušením akejkoľvek právnej povinnosti vyplývajúcej zo zákona alebo z ustanovení tejto zmluvy, pri odstraňovaní vád v rámci zodpovednosti za vady alebo záruky, ako aj za škodu spôsobenú tými, ktorých použil na realizáciu diela.

**Článok X.**

**Sankcie a zmluvné pokuty**

* 1. **Zhotoviteľ** môže požadovať **úrok z omeškania** vo výške aktuálnej sadzby zákonných úrokov z omeškania podľa § 369 ods. 2 a § 369a Obchodného zákonníka v znení neskorších predpisov v spojení s § 1 ods. 1 nariadenia vlády Slovenskej republiky č. 21/2013 Z. z., ak je Objednávateľ v omeškaní so zaplatením ceny za Dielo.
	2. Ak **Zhotoviteľ odovzdá Dielo** uvedené v čl. II tejto zmluvy **po termíne** uvedenom v čl. III bode 3.1.2 tejto zmluvy, zaplatí Zhotoviteľ Objednávateľovi zmluvnú pokutu vo výške 0,3 % z ceny za Dielo bez DPH uvedenej v čl. IV bod 4.4 tejto zmluvy za každý kalendárny deň omeškania.
	3. Zmluvné strany sa výslovne dohodli, že prípade, ak Zhotoviteľ v lehote určenej Objednávateľom v zmysle čl. VII, bod 7.4 tejto zmluvy **neodstráni vady Diela, ktoré bránia riadnemu a bezpečnému užívaniu Diela** na účel, ktorému ma slúžiť, a/alebo v prípade, ak Zhotoviteľ **nesplní podmienky alebo nedoloží doklady v zmysle čl. VII, bod 7.2 tejto zmluvy, s výnimkou uvedenou v bode 10.4 tohto článku**, je Zhotoviteľ povinný Objednávateľovi zaplatiť zmluvnú pokutu vo výške 300,- EUR za každý deň omeškania so splnením jeho povinnosti.
	4. Zmluvné strany sa výslovne dohodli, že Zhotoviteľ zaplatí zmluvnú pokutu vo výške 100,- EUR za každý kalendárny deň po termíne dohodnutom v Protokole, ak sa omešká **s odstránením zjavných vád a nedorobkov uvedených v protokole** podľa čl. VII, bod 7.5 tejto zmluvy**.**
	5. Zmluvné strany sa výslovne dohodli, že ak Zhotoviteľ nenastúpi na odstránenie vád v termíne dohodnutom v čl. VIII, bod 8.10 zmluvy a **skryté vady** uplatnené Objednávateľom v rámci záručnej doby v dohodnutom termíne podľa článku VIII, bodu 8.11 tejto zmluvy neodstráni, zaplatí zmluvnú pokutu vo výške 100,- EUR za každý kalendárny deň omeškania. Zhotoviteľ zaplatí zmluvnú pokutu vo výške 100,- EUR za každý deň omeškania aj v prípade, ak sa **omešká s odstránením a likvidáciou staveniska** oproti termínu uvedenému v čl. VI, bod 6.16 tejto zmluvy.
	6. Rozhodnutie požadovať zaplatenie zmluvnej pokuty alebo úroku z omeškania oznámi oprávnená zmluvná strana druhej zmluvnej strane doručením penalizačnej faktúry. Oprávnenosť nároku na zmluvnú pokutu nie je podmienená žiadnymi formálnymi úkonmi zo strany Objednávateľa. Pre splatnosť penalizačnej faktúry platí ustanovenie čl. V, bod 5.3 tejto zmluvy rovnako.
	7. Uplatnením zmluvných pokút nie je dotknutý nárok ani jednej zo zmluvných strán na náhradu škody spôsobenej porušením zmluvných povinností. Oprávnená zmluvná strana má nárok na náhradu škody v rozsahu presahujúcom zmluvnú pokutu.

**Článok XI.**

**Ukončenie zmluvy**

1. Túto zmluvu je možné ukončiť:
	* 1. písomnou dohodou zmluvných strán;
		2. odstúpením od zmluvy v prípadoch uvedených vo všeobecne záväzných právnych predpisoch (napr. § 19 zákona o verejnom obstarávaní);
		3. odstúpením od zmluvy v prípade podstatného porušenia zmluvy zmluvnými stranami;
		4. odstúpením od zmluvy v prípade porušenia povinností Zhotoviteľa podľa tejto zmluvy iným než podstatným spôsobom.
2. Odstúpenie od zmluvy je účinné okamihom doručenia písomného prejavu vôle druhej zmluvnej strane.
3. **Za podstatné porušenie tejto zmluvy zo strany Zhotoviteľa** s právom Objednávateľa na odstúpenie od tejto zmluvy bez predchádzajúcej povinnosti písomného upozornenia Zhotoviteľa Objednávateľom na porušenie povinnosti/-í podľa tejto zmluvy sa **okrem čl. III, bod 3.1.1, čl. IV, bod 4.9 a čl. VI, bod 6.17** považuje tiež:
	* 1. ak Zhotoviteľ pre okolnosti na jeho strane bude meškať so zhotovením Diela o viac ako 30 dní,
		2. preukázateľné a zavinené zhotovenie Diela Zhotoviteľom v rozpore s podmienkami dohodnutými v tejto zmluve a jej prílohách,
		3. ak Zhotoviteľ v lehote určenej Objednávateľom v zmysle čl. VII, bod 7.4 tejto zmluvy neodstráni vady Diela, ktoré bránia riadnemu a bezpečnému užívaniu Diela na účel, ktorému ma slúžiť, a/alebo v prípade, ak Zhotoviteľ nesplní podmienky alebo nedoloží doklady v zmysle čl. VII, bod 7.2 tejto zmluvy,
		4. ak Zhotoviteľ v termíne dohodnutom v Protokole neodstráni vady a nedorobky Diela určené v Protokole v zmysle čl. VII, bod 7.5 tejto zmluvy.
	1. **Za podstatné porušenie tejto zmluvy zo strany Objednávateľa** s právom Zhotoviteľa na odstúpenie od tejto zmluvy bez predchádzajúcej povinnosti písomného upozornenia Objednávateľa Zhotoviteľom na porušenie povinnosti/-í podľa tejto zmluvy sa považuje, ak
		1. Objednávateľ neodovzdá stavenisko a/alebo všetky doklady, písomnosti, dokumentácie, povolenia v zmysle čl. VI, bod 6.6 tejto zmluvy v termíne stanovenom touto zmluvou,
		2. Objednávateľ je v omeškaní s úhradou faktúry o viac ako 60 dní po lehote jej splatnosti,
		3. Objednávateľ bezdôvodne neprevezme riadne ukončené Dielo pripravené na odovzdanie,
		4. z iných zákonných dôvodov.
	2. **Porušením povinností Zhotoviteľa podľa tejto zmluvy iným než podstatným spôsobom** sa rozumie porušenie inej povinnosti podľa tejto zmluvy ako povinností uvedených v bode 11.3 tohto článku. Objednávateľ je povinný písomne upozorniť Zhotoviteľa na porušenie takejto zmluvnej povinnosti a na možnosť odstúpenia od tejto zmluvy. Právo odstúpiť od tejto zmluvy má Objednávateľ až po tom, čo Zhotoviteľ nenapravil porušenie jeho povinnosti ani v dodatočnej primeranej lehote na nápravu určenej Objednávateľom, nie kratšej ako 5 pracovných dní.
	3. Práce realizované ku dňu odstúpenia od zmluvy sa vyúčtujú podľa zmluvných cien v preukázateľnom rozsahu.
	4. Objednávateľ je oprávnený odstúpiť od zmluvy tiež v prípade, ak je predmet zmluvy kapitálovým výdavkom hradeným zo štátneho rozpočtu a poskytovateľ finančných prostriedkov (príslušný orgán štátnej správy – ministerstvo), ktorý má realizovať jej financovanie, neposkytol z akéhokoľvek dôvodu alebo bez udania dôvodu Objednávateľovi finančné prostriedky na realizáciu plnenia predmetu zmluvy. Zmluvné strany sa dohodli, že v prípade odstúpenia od zmluvy z tohto dôvodu nevzniká žiadnej zo zmluvných strán nárok na náhradu vzniknutej škody a zmluvné strany si vyúčtujú iba práce realizované ku dňu odstúpenia od zmluvy podľa zmluvných cien v preukázateľnom rozsahu.
	5. Odstúpenie od zmluvy sa nedotýka nárokov na náhradu škody vzniknutej porušením tejto zmluvy, nárokov na zaplatenie zmluvných pokút a úrokov z omeškania a zodpovednosti za vady tej časti Diela, ktorá bola do odstúpenia od zmluvy zrealizovaná, a nedotýka sa ani zmluvných ustanovení týkajúcich sa riešenia sporov medzi zmluvnými stranami a iných ustanovení, ktoré podľa prejavenej vôle zmluvných strán alebo vzhľadom na svoju povahu majú trvať aj po ukončení tejto zmluvy.
	6. Zmluvné strany sa zaväzujú plniť záväzky vyplývajúce z tejto dohody aj po vyhlásení núdzového stavu, výnimočného stavu, vojnového stavu a vojny podľa ústavného zákona č. 227/2002 Z. z. a po vydaní nariadenia vlády Slovenskej republiky na vykonávanie opatrenia organizácie výroby a organizácie služieb podľa § 5 písm. b) zákona č. 179/2011 Z. z.

**Článok XII.**

**Ochrana osobných údajov**

* 1. Zhotoviteľ je povinný poučiť všetky fyzické osoby, ktoré sa budú podieľať v jeho mene a na jeho zodpovednosť pri plnení zmluvy, o mlčanlivosti. Zhotoviteľ predloží podpísané poučenie o povinnosti mlčanlivosti pred plnením zmluvy pre každú vyslanú fyzickú osobu, alebo pred samotným výkonom práce každá vyslaná fyzická osoba sa oboznámi s poučením u Objednávateľa a poučenie podpíše. Bez uvedeného, vyslanej osobe nebude umožnený výkon práce na pracoviskách Objednávateľa, kde môže prísť do styku s osobnými údajmi.
	2. Neumožnený vstup do priestorov Objednávateľa zástupcovi Zhotoviteľa bez poučenia o mlčanlivosti sa nepovažuje za neposkytnutie súčinnosti pri plnení zmluvy zo strany Objednávateľa.
	3. Vyslaná fyzická osoba zároveň podpíše oboznámenie sa s informáciou o spracovaní osobných údajov v zmysle článku 13 a príslušných recitálov Nariadenia Európskeho parlamentu a Rady (EÚ) 2016/679 o ochrane fyzických osôb pri spracúvaní osobných údajov a o voľnom pohybe takýchto údajov a zákona NR SR č. 18/2018 Z. z. o ochrane osobných údajov a o zmene a doplnení niektorých zákonov **–** Evidencia zástupcov a dodávateľov a odberateľov.
	4. Poučenie o mlčanlivosti s prehlásením o informovaní je dostupné na webových stránkach Objednávateľa [www.fnspza.sk](http://www.fnspza.sk), v sekcii „Ochrana osobných údajov, GDPR“: P O U Č E N I E o povinnosti mlčanlivosti s informačnou povinnosťou.
	5. Zhotoviteľ zodpovedá za porušenie povinnosti za vyslané fyzické osoby, ktoré sa podieľajú na plnení zmluvy v mene dodávateľa v priestoroch Objednávateľa.

**Článok XIII.**

**Ostatné ustanovenia**

* 1. Informácie, ktoré si zmluvné strany vymenili v súvislosti so zmluvou sú prísne dôverné a Zhotoviteľ ich nesmie prezradiť alebo inak poskytnúť tretej osobe a ani ich použiť v rozpore s ich účelom pre svoje potreby bez predchádzajúceho písomného súhlasu Objednávateľa. V prípade porušenia tejto povinnosti je Zhotoviteľ povinný zaplatiť Objednávateľovi zmluvnú pokutu vo výške 1.000,- EUR za každé jedno porušenie tejto povinnosti, a to aj opakovane. Zaplatenie zmluvnej pokuty žiadnym spôsobom neobmedzuje právo Objednávateľa na náhradu škody podľa príslušných právnych predpisov. Zmluvné strany sú oprávnené sprístupniť dôverné informácie týkajúce sa tejto zmluvy svojim zamestnancom a poradcom, pre ktorých je nutné vzhľadom na ich činnosť v súvislosti s plnením tejto zmluvy ich poznať. V prípade takéhoto poskytnutia uvedených informácií sú zmluvné strany povinné zabezpečiť zaobchádzanie a mlčanlivosť tretej osoby v rovnakom rozsahu ako je zaviazaná zmluvná strana.
	2. Záväzok mlčanlivosti stanovený v tomto článku zmluvy zostáva platný a účinný aj po ukončení platnosti a účinnosti tejto zmluvy.
	3. Ustanoveniami tohto článku zmluvy nie je dotknuté právo na ochranu obchodného tajomstva Zhotoviteľa v zmysle všeobecne záväzných právnych predpisov.
	4. Zmluvné strany sa dohodli na spolupráci pri poskytovaní prístupu verejnosti k informáciám o stave/plnení tejto zmluvy, pričom Zhotoviteľ sa zaväzuje neposkytovať informácie verejnosti, tlači ani iným médiám. Zhotoviteľ je povinný informovať Objednávateľa o otázkach verejnosti alebo médií, a to bezodkladne po ich obdržaní, pričom akékoľvek informácie ohľadne tejto zmluvy je oprávnený poskytovať výlučne Objednávateľ. O uvedenom je Zhotoviteľ povinný informovať aj spolupracujúce osoby alebo iné osoby podieľajúce sa na zhotovení Diela podľa tejto zmluvy.
	5. Zhotoviteľ je povinný vrátiť Objednávateľovi akékoľvek dokumenty alebo materiály, ktoré mu Objednávateľ poskytol v súvislosti s touto zmluvou. Tieto je Zhotoviteľ povinný vrátiť Objednávateľovi ihneď po tom, ako:
		1. Zhotoviteľ zhotovil Dielo v zmysle tejto zmluvy, alebo
		2. dôjde k odstúpeniu od tejto zmluvy alebo k zániku zmluvy iným spôsobom, alebo
		3. o to požiada Objednávateľ.

**Článok XIV.**

**Záverečné ustanovenia**

* 1. Táto zmluva nadobúda platnosť dňom jej podpísania zmluvnými stranami. Táto zmluva je povinne zverejňovanou zmluvou v zmysle § 5a zákona č. 211/2000 Z. z. o slobodnom prístupe k informáciám a o zmene a doplnení niektorých zákonov (zákon o slobode informácií) v platnom znení. Zmluvné strany berú na vedomie a súhlasia, že táto zmluva vrátane všetkých jej súčastí a príloh bude zverejnená v Centrálnom registri zmlúv (ďalej len „register“). Register je verejný zoznam povinne zverejňovaných zmlúv, ktorý vedie Úrad vlády Slovenskej republiky v elektronickej podobe. Zverejnenie zmluvy v registri sa nepovažuje za porušenie ani za ohrozenie obchodného tajomstva a informácie označené v tejto zmluve ako dôverné v zmysle § 271 odsek 1 Obchodného zákonníka sa nepovažujú za dôverné informácie. Zmluva je účinná dňom nasledujúcim po dni jej zverejnenia v registri.
	2. S výnimkou uvedenou v čl. IV, bod 4.6 tejto zmluvy je obsah tejto zmluvy možné meniť alebo dopĺňať len formou písomných dodatkov, ktoré budú platné, ak budú riadne potvrdené a podpísané štatutárnymi zástupcami oboch zmluvných strán, v opačnom prípade je akákoľvek zmeny zmluvy neplatná.
	3. Pri plnení tejto zmluvy sa zmluvné strany riadia v prvom rade jej ustanoveniami. Zhotoviteľ sa bude tiež riadiť písomnými dohodami (napr. zápismi z pracovných rokovaní) oprávnených zástupcov zmluvných strán a/alebo štatutárnych zástupcov zmluvných strán v príslušnom predstihu. Ostatné skutočnosti neupravené touto zmluvou sa budú spravovať príslušnými ustanoveniami Obchodného zákonníka, Občianskeho zákonníka, zákonom o verejnom obstarávaní, ZoRPVS, prípadne ďalšími právnymi predpismi, najmä: stavebným zákonom, zákonom o životnom prostredí, právnymi predpismi upravujúcimi bezpečnosť práce a technických zariadení pri stavebných prácach a ďalšími všeobecne záväznými právnymi predpismi platnými na území Slovenskej republiky, s čím obe zmluvné strany bez výhrad súhlasia.
	4. Porušením alebo ohrozením obchodného tajomstva nie je zverejnenie zmluvy v Centrálnom registri zmlúv podľa zákona č. 211/2000 Z. z. o slobodnom prístupe k informáciám a o zmene a doplnení niektorých zákonov (zákon o slobode informácií) v znení neskorších predpisov.
	5. Ak je alebo sa stane niektoré ustanovenie tejto zmluvy neplatné alebo neúčinné, nedotýka sa to ostatných ustanovení tejto zmluvy, ktoré zostávajú platné a účinné. Zmluvne strany sa v tomto prípade zaväzujú dohodou nahradiť neplatné, resp. neúčinné ustanovenie novým ustanovením, ktoré najlepšie zodpovedá pôvodne zamýšľanému účelu ustanovenia neplatného, resp. neúčinného. Do tejto doby platí zodpovedajúca úprava všeobecne záväzných právnych predpisov SR.
	6. Zmluvné strany sa dohodli na tom, že v prípade rozporov ohľadom zmeny alebo zrušenia záväzku vyplývajúceho z tejto zmluvy jedna zo strán požiada o rozhodnutie súd. Zmluvné strany sa dohodli, že miestne príslušným súdom na riešenie všetkých sporov vzniknutých z tejto zmluvy je súd v mieste sídla Objednávateľa.
	7. Písomnosti sa doručujú na adresy uvedené v čl. I tejto zmluvy a/alebo na aktualizované adresy na základe písomného oznámenia zmluvných strán. V prípade, ak si zmluvná strana, ktorej je akákoľvek písomnosť súvisiaca s touto zmluvou adresovaná, túto písomnosť neprevezme ani v dodatočnej lehote určenej doručovateľom, alebo túto písomnosť odmietne prevziať, považuje sa táto písomnosť za doručenú posledným dňom uplynutia úložnej lehoty určenej doručovateľom, alebo dňom, kedy došlo k odmietnutiu prevzatia tejto písomnosti.
	8. Zmluva je vyhotovená v štyroch vyhotoveniach, z ktorých obdrží Objednávateľ tri originálne vyhotovenia a Zhotoviteľ jedno originálne vyhotovenie.
	9. Zmluvné strany prehlasujú, že sa s obsahom zmluvy oboznámili, súhlasia s ním, zmluvu uzatvorili slobodne a vážne, určite a zrozumiteľne, nie v tiesni ani za jednostranne nevýhodných podmienok, na znak čoho ju vlastnoručne podpisujú.

V Žiline dňa ....................... V Žiline dňa ....................................

**Za Zhotoviteľa Za Objednávateľa:**

 **Fakultná nemocnica s poliklinikou Žilina**

……………………………………….. ………………………………………

.......................... Mgr. Eduard Dorčík

.............................. riaditeľ

**Prílohy:**

**Príloha č. 1:** Návrh na plnenie kritérií

**Príloha č. 2:** Výkaz výmer s krycím listom